The Allisons

The Allisons var en britisk popduo som hadde suksess i begynnelsen av 1960-årene. Duoen besto av Bob Day (født Bernard Colin Day, 2. februar 1941–25. november 2013) og John Alford (født Brian Henry John Alford, 31. desember 1939). Selv om de to ikke var i familie, ble de likevel markedsført som et brødrepar med etternavnet Allison som duonavn. De representerte Storbritannia i Eurovision Song Contest 1961 med «Are You Sure?» og endte på andreplass.

Karriere
The Allisons var britenes representanter i Eurovision Song Contest 1961 med «Are You Sure?», og de ble nummer 2 av 16 med 24 poeng. Sangen ble utgitt som singel på platemerket Fontana og klatret til topps på den britiske popsingel-listen, mens på UK Singles Chart, produsert av Official Charts Company, nådde sangen en andreplass. «Are You Sure» solgte over 1 million plater og gikk inn på hitlister over hele Europa. I Norge toppet sangen den norske singellisten i fem uker, og dette var første gang et bidrag fra Eurovision Song Contest noen gang toppet den norske singellisten. I Tyskland nådde sangen en ellevteplass på singellisten. Gruppen fikk et par, mindre slagere i ettertid, men duoen ble oppløst i 1963.

Alford konsentrerte seg siden om låtskriving, men han og Day stilte opp sammen på kortere turneer. Slik holdt de 'Allisons'-navnet levende, selv om duoen var formelt oppløst. Utover i 1970- og 1980-årene fikk Alford følge av to andre «brødre» – Mike «Allison» og Tony «Allison». I 1990-årene ble Day og Alford gjenforent ved flere anledninger for å opptre på konserter og i TV-sendinger. Duoens siste offentlige opptreden skjedde i 2012 i showet Tales From the Woods  på The Borderline Club i London.

Bob Day døde etter lengre tids sykdom 25. november 2013, 72 år gammel.

Diskografi

Album

Singler

Referanser

Eksterne lenker   
 
 
  45-RPM website

Britiske musikkgrupper
Britiske popgrupper
Britisk musikk
Eurovision Song Contest-deltakere for Storbritannia